hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu ru hu ka hu hbs_lat hu en hu ru en hu hu hu hu hu hu hu hu hu hu hu hu hu en hu hu hu hu en hu hu ru ru hu hu hu ru hu hu hu hu hu en hu hu hu hu hu hu hu hu hu hu hu hu hu
2020-as oroszországi alkotmánymódosító népszavazás – Wikipédia
A 2020-as oroszországi alkotmánymódosító népszavazás 2020. június 25. és július 1. között zajlott.[4] A népszavazás során az Oroszországi Föderáció szavazópolgárai arról döntöttek, hogy elfogadják-e Vlagyimir Putyin elnök 2020. január 15-i javaslatát az ország alkotmányának módosításáról.[5][6][7][8]
Egyetért-e az Oroszországi Föderáció Alkotmányának módosításával?[1][2]
57 747 288[3] db
15 761 978[3] db
A Wikimédia Commons tartalmaz 2020-as oroszországi alkotmánymódosító népszavazás témájú médiaállományokat.
A 206 módosításról egy csomagban szavaztak. Ezeket az orosz parlament már márciusban jóváhagyta. Közülük a legfontosabbak azok, amelyek előírják, hogy az elnöki tisztséget egy ember legfeljebb két ciklusban töltheti be (ellentétben a most érvényben levő rendelkezéssel, amely ezt két egymást követő mandátumra korlátozza), valamint a hatályba lépéskor hivatalban lévő elnök esetében „lenullázzák” eddig letöltött mandátumait, azaz Putyin még kétszer jelöltetheti magát.[9]
A szavazáson 74 114 217 szavazatot adtak le az orosz választópolgárok (a részvételi arány így 62,16% volt); ezek közül 604 951 érvénytelennek bizonyult. Az érvényes „igen” szavazatok száma 57 747 288 volt; ez a szavazójogosult polgárok számának 77,92 százaléka.[3] A szavazás így erdeményes volt, és a választópolgárok az alkotmánymódosítási csomagot elfogadták.
2 Az alkotmánymódosítás kezdeményezése
3 Az alkotmánymódosítás főbb elemei
Az Oroszországi Föderáció alkotmánya 1993. december 12-én lépett életbe. Az alaptörvény kilenc fejezetből áll; ezek közül az első az ország alapvető értékeit taglalja, a második a polgári jogokat sorolja föl, a kilencedik pedig az alkotmány módosítását szabályozza. Ezeket a fejezeteket a törvényhozás nem módosíthatja. Megváltoztatásuk csak egy külön erre összehívott alkotmányozó nemzetgyűlés kétharmados szavazatával, vagy pedig népszavazás útján lehetséges. Az utóbbi esetben a módosítás csak akkor lép életbe, ha a népszavazáson a választópolgárok legalább fele részt vett, és a részt vett választópolgárok legalább fele jóváhagyólag szavazott. Az alkotmány fennmaradó hat fejezetét egyszerűbb módosítani: ehhez a Szövetségi Gyűlés mindkét házának, valamint a föderációs alanyok törvényhozásai kétharmadának támogatása szükséges.[10]
A 2020-as népszavazás tárgyát képező alkotmánymódosítás az utóbbi kategóriába tartozik. Elfogadásához pusztán az illetékes törvényhozó testületek jóváhagyására volt szükség. A népszavazást – Putyin javaslatára – pusztán azért írták ki, hogy a nép is bizalmat szavazhasson az újjáalakított alkotmánynak.[9]
Putyin beszédet mond a Szövetségi Gyűlés előtt
Putyin elnök 2020. január 15-én beszédet mondott a Szövetségi Gyűlés tagjai előtt. Ebben javaslatot tett az alkotmány átfogó módosítására. A javasolt módosítások a kormányfő kinevezésének jogát az elnöktől a parlament alsóházának jogkörébe helyezték át, az elnök egyes további jogait pedig a megnövelt befolyású Államtanácshoz rendelték. Az egyik alkotmánymódosítási javaslat kimondta: amennyiben az alkotmány és a nemzetközi jog ellentmond egymásnak, az Oroszországi Föderáció alkotmányának van prioritása. Feltűnést keltett az a javaslat, amely szerint az elnöki tisztséget maximum két (hatéves) ciklusban lehet betölteni, mivel Putyin ezen a ponton már negyedik alkalommal volt elnök, és így a javaslat értelmében mandátumának 2024-es lejárta után többször már nem lehetett volna újraválasztani.[11]
Január 20-án Putyin formálisan is beterjesztette írásos alkotmánymódosítási javaslatát, amelynek tárgyalását a Duma másnap meg is kezdte.[11]
Az alkotmánymódosítás főbb elemeiSzerkesztés
Ez a szakasz egyelőre üres vagy erősen hiányos. Segíts te is a kibővítésében!
↑ „Bы oдoбpяeTe изMeHeHия B KoHcTиTyцию Poccийckoй Фeдepaции?”
↑ CTaл изBecTeH Boпpoc для roлocoBaHия пo пoпpaBkaM B KoHcTиTyцию. Poccийckaя raзeTa
↑ a b c d e f g h ЦeHTpaлbHaя избиpaTeлbHaя koMиccия Poccийckoй Фeдepaции. www.vybory.izbirkom.ru. (Hozzáférés: 2020. július 3.)
↑ ykaз oб oпpeдeлeHии дaTы пpoBeдeHия oбщepoccийckoro roлocoBaHия пo Boпpocy oдoбpeHия изMeHeHий B KoHcTиTyцию Poccийckoй Фeдepaции (orosz nyelven). ПpeзидeHT Poccии. (Hozzáférés: 2020. június 25.)
↑ „Russians vote on Putin's reforms to constitution”, BBC News, 2020. június 25. (Hozzáférés ideje: 2020. június 25.) (angol nyelvű)
↑ ЗakoH Poccийckoй Фeдepaции o пoпpaBke k KoHcTиTyции Poccийckoй Фeдepaции oT 14 MapTa 2020 r. N 1-ФKЗ "O coBepшeHcTBoBaHии peryлиpoBaHия oTдeлbHыx BoпpocoB opraHизaции и фyHkциoHиpoBaHия пyбличHoй BлacTи" (orosz nyelven). Poccийckaя raзeTa. (Hozzáférés: 2020. június 25.)
↑ ПoдпиcaH ЗakoH o пoпpaBke k KoHcTиTyции Poccийckoй Фeдepaции (orosz nyelven). ПpeзидeHT Poccии. (Hozzáférés: 2020. június 25.)
↑ Law on amendment to Russian Federation Constitution (angol nyelven). President of Russia. (Hozzáférés: 2020. június 25.)
↑ a b Oroszország: megkezdődött az alkotmánymódosító népszavazás. hu.euronews.com. (Hozzáférés: 2020. június 25.)
↑ KoHcTиTyция Poccийckoй Фeдepaции. www.constitution.ru. (Hozzáférés: 2020. június 25.)
↑ a b Putin Sends Proposed Constitutional Changes To Parliament (angol nyelven). RadioFreeEurope/RadioLiberty. (Hozzáférés: 2020. június 25.)
Ez a politikával kapcsolatos lap egyelőre csonk (erősen hiányos). Segíts te is, hogy igazi szócikk lehessen belőle!
A lap eredeti címe: „https://hu.wikipedia.org/w/index.php?title=2020-as_oroszországi_alkotmánymódosító_népszavazás&oldid=23761788”
Utoljára szerkesztve 2021. április 8., 20:46-kor
A lap utolsó módosítása: 2021. április 8., 20:46
A lap szövege CC BY-SA 3.0 alatt érhető el, ha nincs külön jelölve.